**LAUSUNTO HALLITUKSEN ESITYKSEKSI EDUSKUNNALLE YKSITYISTIELAIKSI JA ERÄIKSI SIIHEN LIITTYVIKSI LAEIKSI.**

Liikenne- ja viestintäministeriö on pyytänyt Kannonkosken kunnalta lausuntoa luonnoksesta hallituksen esitykseksi yksityistielaiksi ja eräiksi siihen liittyviksi laeiksi 21.3.2017 mennessä.

Lausuntopyynnön materiaali löytyy Internet-osoitteesta https://www.lvm.fi/lausuntopyynnöt. Esityksessä tarkennetaan yksityistielakia, nykyinen voimassa oleva yksityistielaki on tullut voimaan 1963. Lakiehdotuksessa ei ole ehdotettu olennaisia muutoksia yksityistiekäsitteistöön, toimintamalleihin tai käyttöoikeuteen.

Luonnoksessa olevat keskeiset muutokset nykytilanteeseen verrattuna:

1. Kuntien tielautakunnat poistuvat
2. Maakunnille ja kunnille säädetään mahdollisuus perustaa yksityistieasioiden sovittelu- ja neuvontaelimiä.
3. Tiekunta voi antaa luvan johtojen sijoittamiseen tiealueelle.
4. Avustuskriteerit muuttuvat valtion avustuksissa ja avustusasioita hoitavat maakunnat.
5. Kunnat voivat avustaa vain järjestäytyneitä teitä (tiekuntia)
6. Selkeytetään vastuita tien rakentamisen, ylläpitämisen ja liikkumisen

suhteen.

1. Kunta, valtio tai maakunta voi olla tieosakas, jos tien kautta ohjataan

julkista liikennettä.

1. Asemakaava-alueen yksityinen tie on kunnan otettava hoitoonsa, jos

ka van seurauksena tien liikenne huomattavasti lisääntyy.

1. Tieosakkaat voivat perustaa tiekunnan omalla päätöksellään (koskee

olevaa tietä).

1. Tiekunnat voivat laatia toiminnalleen säännöt, joissa joitakin asioita voi

päättää meneteltävän toisin kuin mitä laissa on määrätty

1. Tiekunnan päätöksistä voisi valittaa maaoikeuteen
2. Tieosakkaille tulevat kustannukset nousevat esim. muutoksenhaussa.

KUNNANINSINÖÖRIN EHDOTUS KUNNAN LAUSUNNOKSI:

Tieosakkaiden oikeus perustaa tiekunta omalla päätöksellään on kannatettava, lisäksi vastuiden selkeytys sekä tiekuntien vallan lisääminen esimerkiksi johtojen sijoittamisluvissa on kannatettavaa. Lisäksi kunnan tiejaoston poistaminen tai tiejaoston tehtävien karsiminen on toivottavaa, koska tiejaoston tehtävät ovat suurelta osin puhdasta viranomaisvalvontaa, eikä jaoston tehtävät pidä sisällään merkittävää harkintavallan käyttöä. Lisäksi ammattiosaamisen turvaaminen on pienissä kunnissa haasteellisempaa, koska tiejaoston tehtävät ovat oma erityisalansa.

Mikäli kuntien tiejaostot ja – lautakunnat poistuisivat, ylikunnallisen sovittelu- ja neuvontaelimen perustaminen olisi Kannonkosken kunnan ja alueen tieosakkaiden kannalta tärkeää. Näin turvattaisiin kuntalaisten ja tieosakkaiden oikeusturvaa sekä ennaltaehkäistäisiin mahdollisia maaoikeuskäsittelyjä. Maaoikeuskäsittelyillä olisi merkittäviä taloudellisia ja hallinnollisia vaikutuksia yksityisteiden toimintaan. Myös yksittäisen tieosakkaan taloudelliset vaikutukset olisivat merkittäviä.

Esimerkiksi maakuntatasoinen sovittelu- ja neuvotteluelimen perustaminen olisi järkevää, koska silloin voitaisiin lisäksi turvata toimielimen ammattiosaaminen yksityistieasioissa. Tieosakkaille riitatilanteissa olisi suuri etu, että esimerkiksi riidat voitaisiin ratkaista sovitteluelimen toimesta.

PÄÄTÖS:

Hyväksyttiin kunnaninsinöörin lausuntoesitys Kannonkosken kunnan lausunnoksi.